MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.262
 Consiliul Local al Municipiului Craiova, întrunit în şedinţa ordinară din data de 29.07.2010;

  Având în vedere raportul nr.103495/2010 întocmit de Direcţia Proiecte, Programe de Dezvoltare Tehnică şi Investiţii prin care se propune modificarea Hotărârii Consiliului Local al Municipiului Craiova nr.401/2009 referitoare la aprobarea finanţării din bugetul Consiliului Local al Municipiului Craiova, pe anul 2009, a contribuţiei proprii a Parohiei „Sf. Nicolae” – Amaradia (Belivaca), la costurile eligibile aferente proiectului „Consolidare - restaurare şi valorificare turistică ansamblul bisericii „Sf.Nicolae” – Amaradia (Belivaca) şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010;    

În conformitate cu prevederile Legii nr.18/2009 privind bugetul de stat şi  Ordonanţei Guvernului nr.82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, modificată şi completată de Legea nr.128/2009;

 
În temeiul art.36 alin.2 lit.b coroborat cu alin.4 lit.a, art.45 alin.2, lit.a şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1.  Se aprobă modificarea art.1 din Hotărârea Consiliului Local al Municipiului Craiova nr.401/2009 şi va avea următorul conţinut:

        „Art.1. Se aprobă  finanţarea din bugetul  Consiliului Local al Municipiului   Craiova, a sumei de 95.598,82 lei, reprezentând contribuţia proprie a Parohiei „Sf.Nicolae” – Amaradia (Belivaca), la costurile eligibile aferente proiectului „Consolidare - restaurare şi valorificare turistică ansamblul bisericii „Sf.Nicolae – Amaradia (Belivaca)”.        
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Proiecte, Programe de Dezvoltare Tehnică şi Investiţii , Direcţia Economico – Financiară şi Parohia Sf. Nicolae–Amaradia vor aduce la îndeplinire prevederile prezentei hotărâri.   

